Para outras páxinas con títulos homónimos véxase: A Coruña.
Coordenadas: 43°21′5″N 8°26′54″O﻿ / ﻿43.35139, -8.44833

**Refinería da Coruña** é unha empresa galega de refinado de petróleo, inaugurada na Coruña o 11 de setembro de 1964. A planta está situada entre os núcleos coruñeses de Bens e Nostián, e a súa superficie ocupa terreos dos concellos de Arteixo e A Coruña. Actualmente é propiedade de Repsol, con sede en Madrid. Ten unha capacidade de refinado de 120.000 barrís/día e unha extensión dunhas 150 ha.

Historia
--------

En 1961 o Ministerio de Industria autorizou a Marathon Oil Company (antiga The Ohio Oil Company) e á Compañía Ibérica de Petróleos, S.A. (PETROLIBER) a construción dunha refinaría de petróleo no norte de España. En 1962 decidiuse a súa construción na Coruña. A normativa de 1964 suxería unha distancia mínima de 2.000 metros ao núcleo de poboación máis próximo. Ese terreo baleiro que separaba a refinaría da cidade da Coruña sería o futuro polígono da Grela. En ampliacións sucesivas a refinaría chegou ata o concello de Arteixo.

Cruzando a cidade dende o porto ata a refinaría hai 14 tubos dun diámetro dende 15 cm ata 60 cm. Un oleoduto de 6,5 km que cruza toda a cidade para levar o petróleo dende o porto á refinaría e os produtos refinados dende a refinaría ata o porto.

Repsol ten en concesión a terminal petroleira no porto da Coruña ata 2027 e pendente fixar a data para o seu traslado a Punta Langosteira (Arteixo).

O 12 de maio de 1976 o *Urquiola* encallou na agulla do baixo das Xacentes partindo en dous. O 3 de decembro de 1992 o buque *Aegean Sea* encallaba e ardía preto da Torre de Hércules.

En 2011 o Tribunal Superior de Xustiza de Galicia fallou a favor do concello de Arteixo na repartición do imposto de actividades económicas que paga Repsol. A Coruña queda co 74,6% e Arteixo co 25,4% do imposto de actividades económicas.

É a primeira refinaría do mundo en obter a certificación enerxética ISO 50001.

O 10 de outubro de 2012 produciuse un incendio na refinaría sen danos persoais. En 2018 obtivo certificación ISO 45001 por AENOR.

Produtos
--------

* Propileno.
* Nafta.
* Queroseno.
* Gases GLP.
* Gasolina e Gasóleo.

Coque
Asfaltos

Notas
-----

1. ↑  "45 años viviendo junto a la "bomba controlada"", *El País*, 12 de setembro de 2009 *(en castelán)*.
2. ↑  "Un río de oro negro bajo la ciudad", *La Opinión*, marzo de 2009 *(en castelán)*.
3. ↑  "Repsol mantiene el suspense sobre el traslado a Langosteira", *La Voz de Galicia* *(en castelán)*.
4. ↑  "A Coruña se persona en el pleito por el reparto del IAE de la refinería", *La Opinión*, maio de 2012 *(en castelán)*.
5. ↑  "A refinaría de Repsol A Coruña é a primeira do mundo en obter a ISO 50001 de Xestión Enerxética". *repsol.com*. 13 de setembro de 2011. Arquivado dende o orixinal o 30 de xuño de 2013. Consultado o 17 de xullo de 2012.
6. ↑  Un incendio pone en alerta a la refinería de Repsol laopinioncorna.es
7. ↑  "La refinería logra la certificación de su sistema de seguridad".

Véxase tamén
------------

|  |  |
| --- | --- |
|  | A Galipedia ten un portal sobre: ***A Coruña*** |

### Ligazóns externas

* Páxina web de Repsol *(en varias linguas)*
* Registro Estatal de Emisiones y Fuentes Contaminantes *(en castelán)*
* "A refinería de Repsol da Coruña transformou un val agrícola nunha gran factoría industrial hai 47 anos"[*Ligazón morta*], reportaxe na TVG
* El peligro del butano. La Opinión *(en castelán)*